CELEX: 32005D0625
Language: fi
Date: 2005-08-23 00:00:00
Title: 2005/625/EY: Komission päätös, tehty 23 päivänä elokuuta 2005, kriittisiä käyttötarkoituksia varten Euroopan yhteisössä sallittujen metyylibromidin määrien vahvistamisesta 1 päivän tammikuuta ja 31 päivän joulukuuta 2005 väliseksi ajaksi otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 2037/2000 nojalla (tiedoksiannettu numerolla K(2005) 468)

24.8.2005   
            
            
               FI
            
            
               Euroopan unionin virallinen lehti
            
            
               L 219/47
            
         
      KOMISSION PÄÄTÖS,
   
   tehty 23 päivänä elokuuta 2005,
   kriittisiä käyttötarkoituksia varten Euroopan yhteisössä sallittujen metyylibromidin määrien vahvistamisesta 1 päivän tammikuuta ja 31 päivän joulukuuta 2005 väliseksi ajaksi otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 2037/2000 nojalla
   (tiedoksiannettu numerolla K(2005) 468)
   (Ainoastaan englannin-, espanjan-, hollannin-, italian-, kreikan-, portugalin-, puolan-, ranskan- ja saksankieliset tekstit ovat todistusvoimaiset)
   (2005/625/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (1) ja erityisesti sen 3 artiklan 2 kohdan ii alakohdan,
   sekä katsoo seuraavaa:
   
               (1)
            
            
               Asetuksen (EY) N:o 2037/2000 3 artiklan 2 kohdan i alakohdan d alakohdassa ja 4 artiklan 2 kohdan i alakohdan d alakohdassa kielletään metyylibromidin valmistus ja sen käyttö kaikkiin tarkoituksiin 31 päivän joulukuuta 2004 jälkeen, lukuun ottamatta muun muassa kriittisiä käyttötarkoituksia 3 artiklan 2 kohdan ii alakohdan mukaisesti sekä Montrealin pöytäkirjan osapuolten päätöksessä IX/6 esitettyjä perusteita. Kriittisiä käyttötarkoituksia varten myönnettävät vapautukset on tarkoitettu rajoitetuiksi, lyhytkestoisiksi poikkeuksiksi, joiden voimassaoloaikana otetaan käyttöön vaihtoehtoisia ratkaisuja.
            
         
               (2)
            
            
               Päätöksessä IX/6 todetaan, että metyylibromidin käyttöä olisi pidettävä ”kriittisenä” vain, jos hakija todistaa, että mahdottomuus käyttää metyylibromidia tiettyyn käyttökohteeseen johtaisi merkittävään markkinahäiriöön ja että käyttäjän saatavilla ei ole teknisesti ja taloudellisesti toteutuskelpoisia vaihtoehtoja tai korvaavia tuotteita, jotka ovat ympäristön ja terveyden kannalta hyväksyttäviä ja soveltuvat kyseessä oleville kasveille pyynnössä tarkoitetuissa olosuhteissa. Jos metyylibromidia käytetään ja kulutetaan kriittisiin käyttötarkoituksiin, se olisi lisäksi sallittava vain, jos kaikki teknisesti ja taloudellisesti mahdolliset toimet metyylibromidin kriittisen käytön ja siihen mahdollisesti liittyvien päästöjen minimoimiseksi on toteutettu. Hakijan olisi myös todistettava, että vaihtoehtoisia ja korvaavia tuotteita pyritään asianmukaisesti arvioimaan, saattamaan markkinoille ja hyväksymään kansallisessa sääntelyssä, ja että vaihtoehtoisten ja korvaavien tuotteiden kehittämiseksi ja levittämiseksi on olemassa tutkimusohjelmia.
            
         
               (3)
            
            
               Komissio sai 84 ehdotusta metyylibromidin kriittisiksi käyttötarkoituksiksi kymmeneltä jäsenvaltiolta, jotka ovat Belgia (60 825 kg), Ranska (467 135 kg), Saksa (45 250 kg), Kreikka (227 280 kg), Italia (2 298 225 kg), Puola (44 100 kg), Portugali (130 000 kg), Espanja (1 059 000 kg), Alankomaat (120 kg) ja Yhdistynyt kuningaskunta (140 408 kg). Pyyntöjen kokonaismäärä oli 4 472 343 kg, josta 4 111 640 kg (92 prosenttia) koski metyylibromidin käyttöä ennen sadonkorjuuta ja 360 703 kg (8 prosenttia) sadonkorjuun jälkeen.
            
         
               (4)
            
            
               Komissio vahvisti metyylibromidin kriittisiin käyttötarkoituksiin sallitun määrän vuonna 2005 soveltaen päätöksessä IX/6 ja asetuksen (EY) N:o 2037/2000 3 artiklan 2 kohdan ii alakohdassa esitettyjä perusteita. Komissio totesi, että yhteisössä on saatavilla asianmukaisia vaihtoehtoisia tuotteita ja että ne ovat yleistyneet monissa Montrealin pöytäkirjan osapuolina olevissa valtioissa sen jälkeen, kun jäsenvaltiot ovat koonneet kriittisiä käyttötarkoituksia koskevat ehdotuksensa. Tämän vuoksi komissio vahvisti, että vuonna 2005 edellä mainituissa jäsenvaltioissa voidaan käyttää 2 777 333 kg metyylibromidia kriittisiin käyttötarkoituksiin. Määrä vastaa 14,4 prosenttia metyylibromidin kulutuksesta Euroopan yhteisössä vuonna 1991, mikä merkitsee, että yli 85 prosenttia metyylibromidista on korvattu vaihtoehtoisilla tuotteilla. Kriittiset käyttötarkoitukset ovat samankaltaisia kuin Montrealin pöytäkirjan osapuolten ensimmäisen ylimääräisen kokouksen pöytäkirjan (2) liitteessä II olevassa taulukossa A ja Montrealin pöytäkirjan kuudennentoista osapuolikokouksen päätöksen XVI/2 (3) taulukossa 1A määritellyt käyttötarkoitukset.
            
         
               (5)
            
            
               Asetuksen (EY) N:o 2037/2000 3 artiklan 2 kohdan ii alakohdassa säädetään, että komissio myös määrittelee käyttäjät, jotka voivat käyttää kriittisiä käyttötarkoituksia koskevaa poikkeusta hyväkseen. Koska asetuksen (EY) N:o 2037/2000 17 artiklan 2 kohdassa säädetään, että jäsenvaltioiden on määriteltävä metyylibromidin käyttöön osallistuvan henkilökunnan vähimmäispätevyysvaatimukset, ja koska kaasutus on ainoa käyttötarkoitus, komissio päätti, että ainoita käyttäjiä ovat metyylibromidin kaasuttajat, joita jäsenvaltio on ehdottanut ja joille komissio on antanut luvan metyylibromidin käyttöön kriittisiä käyttötarkoituksia varten. Kaasutuksen suorittajilla on työn suorittamisen vaatima pätevyys, toisin kuin esimerkiksi viljelijöillä tai myllyjen omistajilla, joilla ei yleensä ole pätevyyttä metyylibromidin käyttöön mutta joiden mailla tai tiloissa sitä käytetään.
            
         
               (6)
            
            
               Päätöksessä IX/6 todetaan, että metyylibromidin tuotanto ja käyttö kriittisiin käyttötarkoituksiin olisi sallittava vain, jos metyylibromidia ei ole saatavana käyttämättömän tai kierrätetyn metyylibromidin varastoista. Asetuksen (EY) N:o 2037/2000 3 artiklan 2 kohdan ii alakohdassa säädetään, että metyylibromidin tuotanto ja tuonti sallitaan vain, jollei kierrätettyä tai regeneroitua metyylibromidia ole saatavissa miltään osapuolelta. Päätöksen IX/6 ja asetuksen (EY) N:o 2037/2000 3 artiklan 2 kohdan ii alakohdan mukaisesti komissio vahvisti, että kriittisiin käyttötarkoituksiin voidaan käyttää 205 926 kg varastossa olevaa metyylibromidia. Euroopan komissio on aloittanut lupamenettelyn varmistaakseen, että varastot käytetään ennen kuin metyylibromidin tuontia tai tuotantoa voidaan sallia.
            
         
               (7)
            
            
               Koska metyylibromidin käytön sallimista kriittisiin käyttötarkoituksiin sovelletaan 1 päivästä tammikuuta 2005 ja koska on tarpeen varmistaa, että asianomaiset yritykset ja toiminnanharjoittajat voivat käyttää hyväkseen lupajärjestelmää, on aiheellista, että tätä päätöstä sovelletaan kyseisestä päivästä alkaen.
            
         
               (8)
            
            
               Tässä päätöksessä säädetyt toimenpiteet ovat asetuksen (EY) N:o 2037/2000 18 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Belgian kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Italian tasavallan, Alankomaiden kuningaskunnan, Puolan tasavallan, Portugalin tasavallan ja Ison-Britannian ja Pohjois-Irlannin Yhdistyneen kuningaskunnan sallitaan käyttää yhteensä 2 777 333 kg metyylibromidia kriittisiin käyttötarkoituksiin 1 päivän tammikuuta ja 31 päivän joulukuuta 2005 välisenä aikana liitteissä 1–10 esitettyjen erityisten määrien ja käyttötarkoitusten mukaisesti.
   2 artikla
   Kunkin jäsenvaltion toimivaltaisen viranomaisen ilmoittamien, kriittisiin käyttötarkoituksiin saatavilla olevien varastojen määrä vähennetään määrästä, joka voidaan tuoda maahan tai tuottaa kyseisessä jäsenvaltiossa kriittisiä käyttötarkoituksia varten.
   3 artikla
   Tämä päätös on osoitettu Belgian tasavallalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Alankomaiden kuningaskunnalle, Puolan tasavallalle, Portugalin tasavallalle ja Ison-Britannian ja Pohjois-Irlannin Yhdistyneelle kuningaskunnalle.
   4 artikla
   Tätä päätöstä sovelletaan 1 päivästä tammikuuta 2005, ja sen voimassaolo päättyy 31 päivänä joulukuuta 2005.
   
      Tehty Brysselissä 23 päivänä elokuuta 2005.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 244, 29.9.2000, s. 1. Asetus sellaisena kuin se on viimeksi muutettuna komission asetuksella (EY) N:o 2077/2004 (EUVL L 359, 4.12.2004, s. 28).
   
      (2)  UNEP/OzL.Pro.ExMP/1/3. Montrealin pöytäkirjan osapuolten ensimmäinen ylimääräinen kokous, Montreal, Kanada, 24.–26. maaliskuuta 2004. www.unep.org/ozone/Meeting_Documents/mop/index.asp
   
      (3)  UNEP/OzL.Pro.16/Dec XVI/2. Montrealin pöytäkirjan kuudestoista osapuolikokous, Praha, Tšekki, 22.–26. marraskuuta 2004. www.unep.org/ozone
   
      LIITE I
      BELGIAN KUNINGASKUNTA
      
                  Sallitut kriittiset käyttötarkoitukset
               
               
                  Kg
               
            
                  Salaatin perinteinen kasvihuoneviljely
               
               
                  23 000
               
            
                  Salaattisikurin viljely
               
               
                  2 190
               
            
                  Tomaatin perinteinen kasvihuoneviljely
               
               
                  4 846
               
            
                  Paprikan ja munakoison perinteinen kasvihuoneviljely
               
               
                  3 000
               
            
                  Kurkun perinteinen kasvihuoneviljely
               
               
                  549
               
            
                  Valkoisen parsan viljely avomaalla
               
               
                  225
               
            
                  Mansikan rönsyjen viljely
               
               
                  2 306
               
            
                  Marjat (kaikki paitsi mansikka, uudelleenistutus)
               
               
                  1 350
               
            
                  Perinteinen viljely avomaalla, vain purjon ja sipulin kylvöalat
               
               
                  660
               
            
                  Leikkokukat, katteen alla (paitsi ruusu ja krysanteemi)
               
               
                  2 794
               
            
                  Krysanteemin viljely leikkokukiksi katteen alla
               
               
                  896
               
            
                  Perinteinen taimiviljely avomaalla
               
               
                  630
               
            
                  Perinteinen puuntaimien viljely avomaalla
               
               
                  230
               
            
                  Jauhomyllyt (17 myllyä)
               
               
                  4 264
               
            
                  Kiinteät antiikkirakenteet ja -huonekalut (Axel Vervoort, Gemeentebestuur Bonheiden)
               
               
                  199
               
            
                  Vanhat rakennukset (suojellut muistomerkit ja yksityisrakennukset)
               
               
                  438
               
            
                  Rakenteet ja tavarat (kirkot, talot, elintarvikkeiden jalostuslaitokset), irtaimia tavaroita lukuun ottamatta
               
               
                  307
               
            
                  Vanhat rakennukset (historiallisten rakennusten antiikkiesineet, kattorakenteet ja kiinteät huonekalut – Prohygiena-yritys)
               
               
                  282
               
            
                  Puunkäsittelylaitokset (6 laitosta)
               
               
                  101
               
            
                  Elintarvikkeiden jalostuslaitokset (21 laitosta)
               
               
                  300
               
            
                  Myllyt (25 myllyä)
               
               
                  200
               
            
                  Jauhomylly (Bloemmolens Diksmuide)
               
               
                  72
               
            
                  Elintarvikkeiden varastointi (kuivat elintarvikkeet), varastotilat (17 laitosta)
               
               
                  120
               
            
                  Arat elektroniset laitteet
               
               
                  50
               
            
                  Tyhjät siilot (37 yrityksen omistuksessa)
               
               
                  43
               
            
                  Elintarvikkeiden jalostusyritykset (1 mylly – Molens Vandenbempt)
               
               
                  15
               
            
                  Kirkot, muistomerkit ja laivojen sisätilat (Bugbusters)
               
               
                  59
               
            
                  Yhteensä
               
               
                  49 126
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 2 848 kg.
   
   
      LIITE II
      RANSKAN TASAVALTA
      
                  Sallitut kriittiset käyttötarkoitukset
               
               
                  Kg
               
            
                  Tomaatti ja munakoiso (katteen alla ja avomaalla)
               
               
                  33 250
               
            
                  Kurkku (katteen alla ja avomaalla)
               
               
                  21 140
               
            
                  Hiekkamaan erikoisporkkanat (kasvatetaan Bretagnessa, kerätään käsin, kärsivät helposti Fusarium solani- ja Rhizoctonia violacea -sienistä)
               
               
                  8 000
               
            
                  Mansikan rönsyt
               
               
                  37 600
               
            
                  Périgord-merkillä viljellyt mansikat
               
               
                  34 000
               
            
                  Leinikki, vuokko, pioni ja kielo, avomaalla
               
               
                  21 785
               
            
                  Omenan, päärynän, persikan, nektariinin, aprikoosin, luumun ja vadelman uudelleenistutus
               
               
                  10 000
               
            
                  Metsäpuiden taimet – tryffelintuotannossa käytettävät douglaskuuset
               
               
                  2 000
               
            
                  Hedelmäpuiden taimiviljely
               
               
                  2 000
               
            
                  PLAN-SPG-yrityksen myymät siemenet
               
               
                  135
               
            
                  Myllyt
               
               
                  21 440
               
            
                  Riisin nopea tuholaistorjunta tuotannon loppuvaiheessa
               
               
                  1 400
               
            
                  Kastanjat
               
               
                  2 000
               
            
                  Yhteensä
               
               
                  194 750
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 14 280 kg.
   
   
      LIITE III
      SAKSAN LIITTOTASAVALTA
      
                  Sallitut kriittiset käyttötarkoitukset
               
               
                  Kg
               
            
                  Elintarvikkeiden jalostuslaitokset, erityisesti myllyt, joissa kaasutusalue on laajempi kuin 10 000 m3
                  
               
               
                  19 350
               
            
                  Kulttuuriesineet (Serpula lacrymans -lattiasienen torjunta kirkoissa)
               
               
                  250
               
            
                  Yhteensä
               
               
                  19 600
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 7 000 kg.
   
   
      LIITE IV
      HELLEENIEN TASAVALTA
      
                  Sallitut kriittiset käyttötarkoitukset
               
               
                  Kg
               
            
                  Tomaatti (katteen alla)
               
               
                  92 000
               
            
                  Kurkku (katteen alla, mukaan luettuina käsittelyn jälkeen lisätyt tunnelit, pysyvät kasvihuoneet ja päistä avoimet muovihuoneet)
               
               
                  24 000
               
            
                  Leikkokukiksi viljellyt neilikat, ruusut ja raunikit (avomaalla ja katteen alla)
               
               
                  8 000
               
            
                  Myllyt, elintarvikkeiden jalostusrakenteet, jalostusyritykset
               
               
                  16 000
               
            
                  Rusinat ja kuivatut viikunat
               
               
                  3 081
               
            
                  Yhteensä
               
               
                  143 081
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 0 kg.
   
   
      LIITE V
      ITALIAN TASAVALTA
      
                  Sallitut kriittiset käyttötarkoitukset
               
               
                  Kg
               
            
                  Tomaatti (katteen alla)
               
               
                  671 000
               
            
                  Leikkokukat (katteen alla)
               
               
                  162 000
               
            
                  Mansikat (katteen alla)
               
               
                  130 000
               
            
                  Meloni (katteen alla)
               
               
                  112 000
               
            
                  Paprika (katteen alla)
               
               
                  111 000
               
            
                  Munakoiso (katteen alla)
               
               
                  96 000
               
            
                  Mansikan rönsyt
               
               
                  78 000
               
            
                  Myllyt ja jalostusyritykset
               
               
                  89 600
               
            
                  Museoesineet
               
               
                  4 180
               
            
                  Yhteensä
               
               
                  1 453 780
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 167 474 kg.
   
   
      LIITE VI
      PUOLAN TASAVALTA
      
                  Sallitut kriittiset käyttötarkoitukset
               
               
                  Kg
               
            
                  Lääkeyrtit ja kuivatut sienet kuivina elintarvikkeina
               
               
                  3 500
               
            
                  Mansikan rönsyt
               
               
                  34 600
               
            
                  Yhteensä
               
               
                  38 100
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 210 kg.
   
   
      LIITE VII
      PORTUGALIN TASAVALTA
      
                  Sallitut kriittiset käyttötarkoitukset
               
               
                  Kg
               
            
                  Leikkokukat (katteen alla ja avomaalla)
               
               
                  35 000
               
            
                  Yhteensä
               
               
                  35 000
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 0 kg.
   
   
      LIITE VIII
      ESPANJAN KUNINGASKUNTA
      
                  Sallitut kriittiset käyttötarkoitukset
               
               
                  Kg
               
            
                  Mansikan rönsyt (Kastilia ja León)
               
               
                  230 000
               
            
                  Mansikat (katteen alla, Huelva)
               
               
                  330 000
               
            
                  Paprika (katteen alla, Murcia ja Valencian alueen eteläosa)
               
               
                  150 000
               
            
                  Leikkokukat (katteen alla, Cadiz ja Sevilla)
               
               
                  47 700
               
            
                  Leikkokukat, Katalonia
               
               
                  18 000
               
            
                  Yhteensä
               
               
                  775 700
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 8 309 kg.
   
   
      LIITE IX
      ALANKOMAIDEN KUNINGASKUNTA
      
                  Sallitut kriittiset käyttötarkoitukset
               
               
                  Kg
               
            
                  Mansikan rönsyjen tuholaistorjunta sadonkorjuun jälkeen
               
               
                  120
               
            
                  Yhteensä
               
               
                  120
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 250 kg.
   
   
      LIITE X
      Ison-Britannian ja Pohjois-Irlannin yhdistynyt kuningaskunta
      
                  Sallitut kriittiset käyttötarkoitukset
               
               
                  Kg
               
            
                  Mansikat ja vadelmat (avomaalla)
               
               
                  35 700
               
            
                  
                     Verticillium-lakastumistaudin torjunta koristepuiden tuotannossa
               
               
                  5 000
               
            
                  Myllyt (46) sekä Quaker Oats-, Kelloggs-, Weetabix Ltd-, Ryecroft- ja EOM-yritysten käyttämät vehnän, maissin ja riisin varastorakennukset
               
               
                  18 326
               
            
                  Kuivat elintarvikkeet (pähkinät, kuivatut hedelmät, riisi, pavut, viljanjyvät, syötävät siemenet) Whitworths Ltd -yritykselle
               
               
                  1 571
               
            
                  Ryvita Company Ltd -yrityksen (Dorset) käyttämä mylly, sen yhteydessä oleva keksien valmistuslaitos, valmiit tuotteet sekä varastoalueet
               
               
                  1 787
               
            
                  Whitworths Ltd -yrityksen käyttämät rakenteet: laitokset ja koneet, jalostus ja varastointi
               
               
                  880
               
            
                  Newly Weds Foods Ltd -yrityksen käyttämä maustevarasto
               
               
                  1 125
               
            
                  Patak's Foods Ltd -yrityksen varastoinnissa ja mausteiden jauhatuksessa käyttämät jalostuslaitokset
               
               
                  1 000
               
            
                  British Pepper and Spice Ltd-, Lion Foods- ja East Anglian Food Ingredients -yritysten käyttämät yrtti- ja maustealan jalostuslaitokset
               
               
                  1 080
               
            
                  Erikoistuneet juustovarastot
               
               
                  1 561
               
            
                  McCormick (UK) Ltd-, British Pepper and Spice Ltd-, East Anglian Food Ingredients- ja Patak's Foods Ltd -yritysten jalostamat, ajoittain tuholaisten saastuttamat tuotteet (mukaan luettuina pappadam-leivät)
               
               
                  46
               
            
                  Yhteensä
               
               
                  68 076
               
            Jäsenvaltion kriittisiin käyttötarkoituksiin saatavilla olevan metyylibromidin varastot = 6 554 kg.